[{"text_idx": "#000004", "text": "Mae Elusen Aloud yn falch o fod yn parhau a\u0302\u2019n rhaglen o gyfnewid diwylliannol gydag ysgolion yn Japan, gan roi cyfleoedd i bobl ifanc yng Nghymru a Japan brofi a dysgu am ieithoedd a diwylliannau ei gilydd."}, {"text_idx": "#000005", "text": "Yn dilyn y bartneriaeth gychwynnol hon, yng ngwanwyn 2023 parhaodd Elusen Aloud a\u0302\u2019u gwaith gydag un o\u2019r ysgolion partner, wrth i aelodau corau Only Boys Aloud a disgyblion o Ysgol Uwchradd Midorigaoka ddysgu a recordio trefniant dwyieithog newydd o \u2018Hiraeth\u2019 yn Gymraeg a Japanaeg."}, {"text_idx": "#000007", "text": "Cynhaliodd y ti\u0302m weithdai mewn 3 ysgol gan gyflwyno disgyblion a phobl Japan i repertoire Only Boys Aloud, yn ogystal a\u0302 meithrin cysylltiadau a\u0302 swyddogion llywodraeth leol, adrannau celfyddydol a diwylliannol a chwmni\u0308au sydd a\u0302 chanolfannau yng Nghymru. Bu arweinwyr y corau hefyd yn dysgu repertoire Japaneaidd i\u2019w defnyddio yn ymarferion corau Only Boys Aloud ym Mhrydain."}, {"text_idx": "#000008", "text": "Roedd y daith yn galluogi\u2019r ti\u0302m i archwilio ystod o gyfleoedd i weithio mewn partneriaeth yn y dyfodol ar gyfer aelodau corau Only Boys Aloud a phobl ifanc yn Japan."}, {"text_idx": "#000010", "text": "Er i\u2019r daith gael ei chanslo oherwydd pandemig COVID-19, roeddem ni\u2019n benderfynol o gadw\u2019r prosiect canu arfaethedig yn fyw."}, {"text_idx": "#000011", "text": "Felly, yn 2021, roeddem wrth ein bodd o gymryd rhan mewn prosiect corawl rhithwir gyda thri cho\u0302r o blant 6000 o filltiroedd i ffwrdd yn Kitakyushu, Kumamoto ac Oita."}, {"text_idx": "#000012", "text": "Gwnaeth rhai o fechgyn Only Boys Aloud gymryd rhan mewn ymarferion wythnosol gyda\u2019r corau o Japan, wrth iddynt hwythau ddysgu\u2019r emyn adnabyddus \u2018Calon La\u0302n\u2019, wedi\u2019u haddysgu gan Arweinyddion Co\u0302r Gwych Aloud."}, {"text_idx": "#000014", "text": "Roeddem ni mor falch y llwyddwyd i fwrw ymlaen a\u0302\u2019r prosiect cyfnewid diwylliannol pwysig hwn a\u2019r cyfle i rannu celfyddyd Cymru"}, {"text_idx": "#000015", "text": "\u201cRoeddem ni\u2019n hapus dros ben bod defnyddio technoleg wedi\u2019n galluogi ni i fwrw ymlaen a\u0302\u2019r prosiect yma gan hwyluso cyfnewid artistig a diwylliannol rhwng y ddwy wlad.\u201d"}, {"text_idx": "#000016", "text": "\u201cPleser arbennig yw cyhoeddi prosiect ar y cyd rhwng ein cantorion ifanc yng Nghymru a Japan. Wythnos Gw\u0302yl Ddewi eleni, caiff lleisiau eu codi a chaiff yr hyn sy\u2019n gyffredin rhyngom fel dinasyddion y blaned ei atgyfnerthu... ...Nid yw taith rithwir yn dileu\u2019r siom o orfod canslo\u2019r ymweliad a\u0302 Japan y llynedd ond mae\u2019n tystio i obaith ac undod.\""}, {"text_idx": "#000018", "text": "Drwy gyfrannu heddiw, fe fyddwch yn rhan o stori Aloud, yn ein helpu i roi profiadau cadarnhaol a all newid bywydau i bobl ifanc ledled Cymru."}, {"text_idx": "#000019", "text": "Aelodau Calon sy\u2019n cynnal curiad Elusen Aloud, ac maen nhw\u2019n chwarae rhan allweddol yn ein llwyddiant."}]